cyanic-selkie/wikianc huggingface dataset:
কলাউজান ইউনিয়ন
অবস্থান ও সীমানা
লোহাগাড়া উপজেলার মধ্যভাগে কলাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে পুটিবিলা ইউনিয়ন, পূর্বে চরম্বা ইউনিয়ন, উত্তরে চরম্বা ইউনিয়ন ও পদুয়া ইউনিয়ন এবং পশ্চিমে আমিরাবাদ ইউনিয়ন ও লোহাগাড়া ইউনিয়ন অবস্থিত।
নামকরণ
একদিন কিছু ইংরেজ এই এলাকা জরিপ করার কাজে আসে। এই ইউনিয়নে একটি টংকাবতী খাল আছে। ইংরেজেরা ওখান দাঁড়িয়ে দু'কুলের দৃশ্য অবলোকন করছিল। ইংরেজদের পাশে এলাকার সে সময়ের কিছু পণ্ডিত লোক সঙ্গ দিচ্ছিল। এমন সময় টংকাবতী খালের উজান থেকে একটা কলার ভেলা কিছু কলার ছড়া সহ বোঝাই করে কিছু লোক ভাসিয়ে আনছে। ইংরেজরা কৌতূহলী হয়ে যখন বলাবলি করছিল "What is the name of this place?" বাঙ্গালীরা ইংরেজি সঠিকভাবে বুঝতে না পেরে শুধু name শব্দটি বুঝেই অনুমান করে খালের উজান থেকে ভেসে আসা কলার ভেলার দিকে দেখে বলতে লাগল উজান থেকে কলা আসছে। ইংরেজরা তা বুঝতে না পারায় পুনরায় বলতে লাগল কলা-উজান, আর সে থেকে তারা মনে করে নিল এই জায়গার নাম বলেছে কলাউজান।
এছাড়া নামকরণ নিয়ে আরেকটি মতও প্রচলিত আছে যে, অত্র এলাকায় জান মোহাম্মদ নামক এক জমিদারের একটি দূর্গ বা কেল্লা ছিল। সেই জান মোহাম্মদের কেল্লাকে কেল্লায়ে জান বলা হতো এবং কালক্রমে তা কেল্লাজান>কল্লাজান>কলাউজান হয়েছে।
ইতিহাস
কলাউজান ইউনিয়ন ১৯৬৮ সালে ১৭নং কাউন্সিল হিসেবে সাতকানিয়া উপজেলার অন্তর্ভুক্ত ছিল। ১৯৮৩ সালে বিভক্ত হওয়ার পর থেকে লোহাগাড়া উপজেলার অধীনে ৫নং কলাউজান ইউনিয়ন পরিষদ হিসেবে কার্যক্রম শুরু করে।
প্রশাসনিক কাঠামো
কলাউজান ইউনিয়ন লোহাগাড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লোহাগাড়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কলাউজান ইউনিয়নের সাক্ষরতার হার ৪৫.২%। এ ইউনিয়নে ১টি ফাজিল মাদরাসা, ১টি আলিম মাদরাসা, ৩টি মাধ্যমিক বিদ্যালয়, ৪টি দাখিল মাদরাসা, ৯টি প্রাথমিক বিদ্যালয় ও ৫টি এবতেদায়ী মাদরাসা রয়েছে।
যোগাযোগ ব্যবস্থা
কলাউজান ইউনিয়নে যোগাযোগের প্রধান সড়ক হল লোহাগাড়া-কলাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
কলাউজান ইউনিয়নের উপর দিয়ে বয়ে চলেছে টংকাবতী নদী। এছাড়া রয়েছে সুখছড়ি খাল, মরা খাল, বাইরগ্য খাল, কর্মু ছড়া এবং বোয়ালি খাল।
হাট-বাজার
কলাউজান ইউনিয়নের প্রধান প্রধান হাট/বাজারগুলো হল কানুরাম বাজার (নয়া হাট), বাংলাবাজার এবং হিন্দুর হাট।
দর্শনীয় স্থান
কলাউজার ইউনিয়নের দর্শনীয় স্থানগুলোর মধ্যে রয়েছে:
ক্রিস এভার্ট
ক্রিস্টিন ম্যারি ক্রিস বা ক্রিসি এভার্ট (জন্ম: ২১ ডিসেম্বর, ১৯৫৪) মার্কিন যুক্তরাষ্ট্র্রে জন্মগ্রহণকারী বিশ্বের সাবেক ১নং প্রমিলা টেনিস খেলোয়াড়। ১৯৭৯ থেকে ১৯৮৭ পর্যন্ত তিনি ক্রিস এভার্ট-লয়েড নামে পরিচিত ছিলেন। তিনি ১৮বার গ্র্যান্ড স্ল্যামের এককে ও ৩বার দ্বৈতের শিরোপা জয় করেছিলেন। ১৯৭৪ থেকে ১৯৭৮, ১৯৮০ ও ১৯৮১ সালে বছর শেষে তিনি বিশ্বের ১নং খেলোয়াড় ছিলেন। সমগ্র খেলোয়াড়ী জীবনে সর্বমোট ১৫৭ একক ও ২৯বার দ্বৈতের শিরোপা লাভ করেন ক্রিস এভার্ট।
প্রারম্ভিক জীবন
কোলেত থম্পসন ও জিমি এভার্ট দম্পতির সন্তান ছিলেন তিনি। ধর্মভীরু রোমান ক্যাথলিক পরিবারে শৈশবকাল অতিবাহিত করেন। ক্রিস ও তার বোন জিন পেশাদার টেনিস খেলোয়াড় হিসেবে অংশগ্রহণ করেন। তাদের ভাই জন এভার্ট অবার্ন বিশ্ববিদ্যালয়ে পড়াশোনা করেন। ১৯৭৩ সালে ফোর্ট লডারডেল এলাকায় অবস্থিত সেন্ট থমাস অ্যাকুইনাস হাই স্কুল থেকে স্নাতক ডিগ্রী লাভ করেন।
খেলোয়াড়ী জীবন
৩৪বার গ্র্যান্ড স্ল্যামের এককের চূড়ান্ত খেলায় পৌঁছেন যা পেশাদার টেনিসের ইতিহাসে পুরুষ বা মহিলাদের প্রতিযোগিতায় যে-কোন খেলোয়াড়ের চেয়ে বেশি। সেমি-ফাইনাল বা তারচেয়ে বেশি স্তরে ৫৬ গ্র্যান্ড স্ল্যামের মধ্যে ৫২টিতেই তার উপস্থিতি ছিল। তন্মধ্যে, ১৯৭১ সালের ইউএস ওপেন থেকে শুরু করে ১৯৮৩ সালের ফ্রেঞ্চ ওপেন পর্যন্ত ধারাবাহিকভাবে ৩৪বার সেমি-ফাইনাল বা তারচেয়ে বেশি স্তরে পৌঁছেছিলেন। গ্র্যান্ড স্ল্যামের এককের প্রতিযোগিতায় প্রথম বা দ্বিতীয় রাউন্ডে তিনি কখনও হারেননি। গ্র্যান্ড স্ল্যামের এককে ফ্রেঞ্চ ওপেনে সাতবার শিরোপা পেয়ে রেকর্ড গড়েন। ২০১৪ সালে সেরেনা উইলিয়ামস তার সাথে সর্বাধিক ছয়বার ইউএস ওপেনের শিরোপা পান।
একক খেলায় এভার্টের জয়ের পরিসংখ্যান হচ্ছে ৮৯.৯৬% (১৩০৯-১৪৬) যা টেনিসের উন্মুক্ত যুগের ইতিহাসে পুরুষ বা মহিলাদের মধ্যে সর্বাধিক। ক্লে কোর্টে ডব্লিউটিএ রেকর্ড হিসেবে একক খেলায় জয়ের হার ৯৪.৫৫% যা অদ্যাবধি অক্ষুণ্ন রয়েছে।
১৯৭০-এর দশকে এভার্টের নতুন প্রতিপক্ষ হিসেবে মার্টিনা নাভ্রাতিলোভার আবির্ভাব ঘটে। তারা পরস্পর বন্ধু ও নিয়মিতভাবে দ্বৈতে অংশগ্রহণ করলেও টেনিসের ইতিহাসে অন্যতম সেরা প্রতিপক্ষ হিসেবে চিহ্নিত হয়ে আছে। সকল ধরনের মাঠে তিনি সফলতা লাভ করেন। তন্মধ্যে, ক্লে কোর্টেই সর্বাধিক প্রভাববিস্তার করেছিলেন। এভার্টের সর্বাধিক সাতবার ফ্রেঞ্চ ওপেনের এককে শিরোপা লাভের রেকর্ডটি দীর্ঘ ২৭ বছর অক্ষত ছিল। কিন্তু, জুন, ২০১৩ সালে রাফায়েল নাদাল তা ভেঙ্গে ফেলেন। ১৯৮৯ সালে পেশাদারী টেনিস থেকে অবসর নেন তিনি। এভার্ট ডব্লিউটিএ ট্যুর চ্যাম্পিয়নশীপের শিরোপা জয় করেন চারবার। এছাড়াও, আটবার মার্কিন যুক্তরাষ্ট্র্রকে ফেড কাপের শিরোপা জয়ে সহায়তা করেন। ১৯৮৯ সালে ফেড কাপে সর্বশেষ খেলায় কনচিটা মার্টিনেজের বিরুদ্ধে ৬-৩, ৬-২ ব্যবধানে জয় পেয়েছিলেন।
অবসর
১৯৭৫-১৯৭৬ ও ১৯৮৩-১৯৯১ সর্বমোট এগারো বছর মহিলাদের টেনিস অ্যাসোসিয়েশনের সভাপতির দায়িত্ব পালন করেছেন তিনি। ফিলিপ চ্যাট্রিয়ার পুরস্কার পেয়েছেন তিনি। হল অব ফেমেও তার নাম অন্তর্ভুক্ত হয়েছে। অবসর পরবর্তীকালে তিনি কোচ হিসেবে দায়িত্ব পালন করেন। বর্তমানে তিনি ইএসপিএনে খেলা বিশ্লেষকের ভূমিকায় অবতীর্ণ হয়েছেন তিনি।
বৈবাহিক জীবন
১৯৭০-এর দশকে পুরুষদের শীর্ষস্থানীয় খেলোয়াড় জিমি কনর্সের সাথে সম্পর্ক গড়ে তুলেছিলেন যা জনসমক্ষে বেশ প্রচারণা পায়। ১৯৭৪ সালে উভয়েই উইম্বলেডনের এককে শিরোপা জয়ের পর একত্রে স্থিরচিত্রে ধরা পড়েন। এছাড়াও তারা মাঝে-মধ্যেই মিশ্র দ্বৈতে অংশ নিয়েছিলেন। ১৯৭৪ সালের ইউএস ওপেনের মিশ্র দ্বৈতে রানার-আপ হয়েছিলেন। ১৯ বছর বয়সে তারা সম্পর্ক গড়ে তোলেন ও ৮ নভেম্বর, ১৯৭৪ তারিখে বিয়ে করার পরিকল্পনা করেন। কিন্তু, তাদের এ প্রণয়ের স্থায়িত্ব পায়নি ও বিবাহ বাতিল হয়ে যায়। মে, ২০১৩ সালে কোনর্স তার আত্মজীবনীতে লিখেছেন যে, এভার্ট সন্তানসম্ভবা ছিলেন ও গর্ভপাত ঘটান।
১৯৭৯ সালে ব্রিটিশ টেনিস খেলোয়াড় জন লয়েডেকে বিয়ে করেন ও নাম পাল্টিয়ে ক্রিস এভার্ট-লয়েড রাখেন। ব্রিটিশ গায়ক ও অভিনেতা অ্যাডাম ফেইথের সাথে প্রেমের সম্পর্ক গড়ে তোলার প্রেক্ষিতে ১৯৮৭ সালে এ দম্পতির বিবাহ-বিচ্ছেদ ঘটে।
১৯৮৮ সালে দুইবারের অলিম্পিক ডাউনহিল স্কিয়ার অ্যান্ডি মিলকে বিয়ে করে। তাদের সংসারে আলেকজান্ডার জেমস, নিকোলাস জোসেফ ও কল্টন জ্যাক নামে তিন পুত্র জন্ম নেয়। ১৩ নভেম্বর, ২০০৬ তারিখে এভার্ট বিবাহ-বিচ্ছেদের আবেদন করেন। ৪ ডিসেম্বর, ২০০৬ তারিখে নগদ $৭ মিলিয়ন ডলার ও নিরাপত্তার বিনিময়ে তাদের সম্পর্ক চুকে যায়।
২৮ জুন, ২০০৮ তারিখে বাহামায় অস্ট্রেলীয় গল্ফার গ্রেগ নর্ম্যানকে তৃতীয়বারের মতো বিয়ে করেন। ২ অক্টোবর, ২০০৯ তারিখে ১৫ মাসের বৈবাহিক সম্পর্কের ইতি ঘটার ঘোষণা দেন। অতঃপর ৮ ডিসেম্বর, ২০০৯ তারিখে তাদের বৈবাহিক সম্পর্ক ভেঙ্গে যায়।
নিধি রাজদান
নিধি রাজদান (জন্ম: ১১ই এপ্রিল ১৯৭৭) হলেন একজন ভারতীয় সাংবাদিক এবং টেলিভিশন ব্যক্তিত্ব। তিনি এনডিটিভির নির্বাহী সম্পাদক এবং এনডিটিভি ২৪×৭ নিউজ অনুষ্ঠান লেফট, রাইট অ্যান্ড সেন্টার-এর উপস্থাপক হিসেবে কাজ করছেন। এই অনুষ্ঠানটি সাধারণত প্রতিদিন সন্ধ্যায় নতুন দিল্লির একটি স্টুডিও থেকে সরাসরি সম্প্রচার করে সদ্যপ্রাপ্ত সংবাদ প্রদান করা হয়। এছাড়াও এই অনুষ্ঠানে খবরের শিরোনামের পাশাপাশি সমসাময়িক বিষয়ের ওপর বিতর্ক ও আলোচনা করা হয়ে থাকে। তিনি সাপ্তাহিক অনুষ্ঠান, দ্য বিগ ফাইট-ও উপস্থাপনা করেছেন, যেখানে একটি বিষয়ের পক্ষে এবং বিপক্ষে যুক্তি উপস্থাপন করা হয়।
১৯৯৯ সালে তাঁর কর্মজীবন শুরু হওয়ার পর থেকে রাজদান বিভিন্ন সংবাদ অনুষ্ঠানে কাজ করার পাশাপাশি একাধিক অনুষ্ঠানের প্রযোজনার দায়িত্ব পালন করেছেন। তিনি প্রায়শই সরাসরি সংবাদ পাঠ করেছেন। তিনি ভারতীয় উপমহাদেশের বিভিন্ন রাজনৈতিক, অর্থনৈতিক এবং সামাজিক ঘটনার উপর বিস্তৃতভাবে আলোচনা করার পাশাপাশি ভারতীয় রাজনীতি, বৈদেশিক বিষয়াদি ভারত-মার্কিন পারমাণবিক চুক্তি, ভারতের সাধারণ নির্বাচন, বিভিন্ন রাজ্য নির্বাচন সহ বিভিন্ন গুরুত্বপূর্ণ সংবাদ পরিবেশন করেছেন। এছাড়াও তিনি জম্মু ও কাশ্মীরের নির্বাচন, ২০০১ সালে গুজরাতে ভূমিকম্প এবং ২০০৫ সালের কাশ্মীর ভূমিকম্প মতো খবর প্রচার করেছেন। রাজদান এনডিটিভি ২৪×৭-এর একজন কূটনীতিক সংবাদদাতা হিসেবে কাজ করেছেন; এনডিটিভি ২৪×৭ হচ্ছে একটি ইংরেজি ভাষার টেলিভিশন চ্যানেল, যেখানে ভারতীয় সংবাদ এবং সাম্প্রতিক ঘটমান বিষয়গুলো উপস্থাপন করে থাকে, এটি নতুন দিল্লি টেলিভিশন লিমিটেড নেটওয়ার্কের মালিকানাধীনে টেলিভিশন চ্যানেল।
২০০৫ সালের ৭ই জুলাই তারিখে লন্ডন বোমা হামলার পরে তিনি পাকিস্তান অধিকৃত কাশ্মীর, তিব্বত এবং যুক্তরাজ্যের ওপর তথ্যচিত্র তৈরি করেছেন। তিনি লেফট, রাইট অ্যান্ড সেন্টার: দি আইডিয়া অফ ইন্ডিয়া শীর্ষক একটি বইও লিখেছেন; যেটি ২০১৭ সালের জুলাই মাসে পেঙ্গুইন বুকস হাউজ ইন্ডিয়া দ্বারা প্রকাশিত হয়েছিল।
ব্যক্তিগত জীবন
নিধি রাজদান একজন কাশ্মীরি পণ্ডিত এবং মহারাজ কৃষ্ণ রাজদানের কন্যা, যিনি সংবাদ সংস্থা, প্রেস ট্রাস্ট অফ ইন্ডিয়ার প্রাক্তন প্রধান সম্পাদক। তিনি নতুন দিল্লির শেখ সরাইয়ের এপিজে বিদ্যালয়ে পড়াশোনা করেছেন। তিনি লেডি শ্রী রাম কলেজ থেকে স্নাতক ডিগ্রি অর্জন করেছেন এবং পরে তিনি ইন্ডিয়ান ইনস্টিটিউট অফ ম্যাস কমিউনিকেশন হতে রেডিও ও টেলিভিশন সাংবাদিকতায় স্নাতকোত্তর ডিপ্লোমা অর্জন করেছেন।  তিনি জম্মু ও কাশ্মীরের বড়গাম (মধ্য কাশ্মীর)-এ বসবাস করেন।
রাজদান ২০০৬ সালে সাংবাদিক ও লেখক নীলেশ মিশ্রের সাথে বিবাহ বন্ধনে আবদ্ধ হয়েছেন। বিবাহের দুই বছর পরে ২০০৭ সালে, এই দম্পতির বিবাহ বিচ্ছেদ ঘটে।
পেশা
১৯৯৯ সালে নিধি রাজদান এনডিটিভিতে যোগ দিয়েছিলেন এবং তখন থেকেই তিনি একজন সংবাদ উপস্থাপক বা সাংবাদিক হিসেবে কাজ করছেন। তিনি এনডিটিভিতে প্রচারিত বেশ কয়েকটি অনুষ্ঠানে উপস্থাপনার দায়িত্ব পালন করেছেন।
জ্ঞানের বিউপনিবেশায়ন
জ্ঞানের বিউপনিবেশায়ন হল একটি জ্ঞানতত্ত্বীয় ধারণা এবং একটি বৌদ্ধিক প্রকল্প যা অন্যান্য জ্ঞানব্যবস্থার উপর প্রভুত্ব বিস্তারকারী পশ্চিমা জ্ঞানব্যবস্থার সর্বজনীনতার দাবিকে নাকচ করে। এটি উপনিবেশবাদের কারণে উপেক্ষিত জ্ঞানব্যবস্থাগুলোর জন্য স্থান ও বৈধতা দাবির পাশাপাশি এগুলোর মাঝে ভারসাম্য প্রতিষ্ঠা করতে চায়। বৃহত্তর অর্থে প্রকল্পটিকে পশ্চিমা ব্যবস্থার বাইরে থাকা অন্য জ্ঞানব্যবস্থাগুলোর জন্য ন্যায্যতা প্রতিষ্ঠার সংগ্রাম হিসাবে দেখা হচ্ছে। আফ্রিকা ও লাতিন আমেরিকাসহ বিশ্বের বিভিন্ন অঞ্চলে কয়েক দশক ধরে জ্ঞানের বিউপনিবেশায়ন সম্পর্কিত বিতর্ক চলছে।
পটভূমি
জ্ঞানের বিউপনিবেশায়নের ধারণাটি জ্ঞান উৎপাদনের ঐতিহাসিক প্রক্রিয়া এবং এর ঔপনিবেশিক ও নৃতাত্ত্বিক ভিত্তিগুলিকে খতিয়ে দেখে। এই মর্মে যুক্তি দেওয়া হয়েছে যে, জ্ঞান ও জ্ঞানের বৈধতা নির্ধারণকারী মানদন্ডগুলি পশ্চিমা মহাবিশ্বতত্ত্ব ও চিন্তাধারা দ্বারা ব্যাপকভাবে প্রভাবিত। নবজাগরণ ও আলোকায়নের যুগে ইউরোপে যে জ্ঞানব্যবস্থা বিকশিত হয়েছিল সেটিকে পরবর্তীতে ইউরোপের ঔপনিবেশিক প্রয়াসের বৈধতা প্রমাণের কাজে ব্যবহার করা হয়। ফলশ্রুতিতে, এই জ্ঞানব্যবস্থা ঔপনিবেশিক শাসন ও উপনিবেশক সভ্যতার অবিচ্ছেদ্য অংশে পরিণত হয়। তাছাড়া পাশ্চাত্য ব্যবস্থায় উৎপাদিত জ্ঞানকে সর্বজনীন হিসাবেও চিহ্নিত করা হয়েছে এবং অন্যান্য জ্ঞানব্যবস্থার চেয়ে শ্রেষ্ঠ বলে দাবি করা হয়েছে। উপনিবেশবিরোধী পণ্ডিতেরা একমত হয়েছেন যে, পশ্চিমা জ্ঞানব্যবস্থা এখনও বৈজ্ঞানিক জ্ঞানের মানদণ্ড নির্ধারণ করে চলেছে এবং ভিন্ন জ্ঞান, দক্ষতা ও জীবনদর্শন পোষণকারী মানুষকে বর্জন ও প্রান্তিকীকরণের পাশাপাশি অমানবিক দৃষ্টিতে দেখা অব্যাহত রেখেছে। এনিবা কিহানোর মতে: "ফলস্বরূপ, সমস্ত অভিজ্ঞতা, ইতিহাস, সংস্থান ও সাংস্কৃতিক পণ্য ইউরোপীয় বা পশ্চিমা আধিপত্যের চারদিকে ঘুরে একটি একক বৈশ্বিক সাংস্কৃতিক রূপ পরিগ্রহ করে। বৈশ্বিক শক্তি বিস্তারের নতুন এই ধারায় সকল ধরনের জ্ঞান, সংস্কৃতি ও আত্মমাত্রিকতার উপর ইউরোপের আধিপত্য সুপ্রতিষ্ঠিত হয়। এই প্রক্রিয়া চলাকালীন উপনিবেশ স্থাপনকারীরা...যথাসম্ভব উপনিবেশায়নের শিকার জনগোষ্ঠীর জ্ঞান উৎপাদন ও অর্থ নিরূপণের মাধ্যম, তাদের প্রতীকী জগৎ ও অভিব্যক্তি প্রকাশের উপায়, তাদের ভাব ও বস্তুর রুপায়নের ধরন ও আত্মমাত্রিকতার আদর্শকে ব্যাপকভাবে দমন করে।"
উৎস ও বিকাশ
জ্ঞানের বিউপনিশায়নের ধারণাটি নতুন নয়। ১৪৯২ সালের দিকে উপনিবেশবাদ বিস্তারের সময় থেকেই আমেরিকার সম্প্রদায়গত গোষ্ঠী ও সামাজিক আন্দোলনে উপনিবেশবাদ বিরোধী তৎপরতার মাঝে এর উপাদান খুঁজে পাওয়া যায়। একাডেমিক বিষয় হিসাবে এর উত্থান বরং সাম্প্রতিক ঘটনা। এনরিক ডাসেলের মতে, জ্ঞানতত্ত্বের বিউপনিবেশায়নের ধারণাটি লাতিন আমেরিকার একদল চিন্তাবিদের লেখনি থেকে উদ্ভূত হয়েছে। যদিও সত্তরের দশক থেকেই একাডেমিক পর্যায়ে জ্ঞানের বিউপনিবেশায়ন বিষয়ে আলোচনা চলছে, ওয়াল্টার মিনিওলোর মতে, পেরুর সমাজতাত্ত্বিক এনিবা কিহানোর অসামান্য দার্শনিক অবদান এই বিষয়ে বিস্তর আলোচনার দুয়ার খুলে দেয়। তার মতে কিহানো ‘রাজনৈতিক ও অর্থনৈতিক ক্ষেত্রে ক্ষমতার ঔপনিবেশিকতার সাথে জ্ঞানের ঔপনিবেশিকতাকে স্পষ্টভাবে যুক্ত করতে সক্ষম হয়েছেন’। জ্ঞানতত্ত্বের বিউপনিবেশায়নের ধারণাটি বিকশিত হয়েছে ‘সংশয়ের একটি বিবরণ’ হিসাবে যা উত্তর-উপনিবেশবাদ, সাবঅল্টার্ন অধ্যয়ন ও উত্তর-আধুনিকতাবাদের মতো বেশ কয়েকটি সমালোচনামূলক অবস্থানের কারণে শুরু হয়। ডাসেলের মতেও জ্ঞানের বিউপনিবেশায়নের ধারণাটি ‘ক্ষমতার ঔপনিবেশিকতা’ ও ‘বহুজাতিক-আধুনিকতার’ ধারণাকে কেন্দ্র করে গড়ে উঠেছে যার তাত্ত্বিক ভিত্তি মেলে হোসে কার্লো মারিয়াতেগি, ফ্রঁৎস ফানঁ ও ইমানুয়েল ওয়ালারস্টেইনের মতো দার্শনিকদের চিন্তাধারায়। সাবেলো গাতসেনি যুক্তি দিয়েছেন যে, বিউপনিবেশায়নের রাজনৈতিক, অর্থনৈতিক, সাংস্কৃতিক ও জ্ঞানতাত্ত্বিক দিকগুলি একটা আরেকটার সাথে ওতপ্রোতভাবে জড়িত থাকলেও ‘উপনিবেশবাদের বিরুদ্ধে সংগ্রামের বাস্তব কৌশলগত যুক্তি’ হিসাবে রাজনৈতিক সার্বভৌমত্ব অর্জনকে প্রাথমিকভাবে প্রাধান্য দেয়া হয়েছিল। সে কারণে বিংশ শতাব্দীর রাজনৈতিক বিউপনিবেশায়ন জ্ঞানের জটিল বিষয়গুলোতে ব্যাপকভাবে অনুসন্ধান করার সুযোগ পায় নি এবং শেষ পর্যন্ত জ্ঞানতত্ত্বের বিউপনিবেশায়নও গত শতকে তাই সম্ভবপর হয়ে উঠেনি।
তাত্ত্বিক দৃষ্টিভঙ্গি
জ্ঞানের বিউপনিবেশায়নের ধারণার মূল কথা হলো পশ্চিমা জ্ঞানব্যবস্থা বৈশ্বিক জ্ঞানের আদর্শ হয়ে দাঁড়িয়েছে এবং পশ্চিমা জ্ঞান তৈরির পদ্ধতিগুলি নির্ভুল জ্ঞানের একমাত্র রূপ হিসাবে বিবেচিত হচ্ছে। অন্যান্য জ্ঞানব্যবস্থার প্রতি আধিপত্যবাদী এই মনোভাবের ফলে একদিকে যেমন জ্ঞানব্যবস্থার বৈচিত্র্য হ্রাস পেয়েছে তেমনি এটি ইউরোপে জ্ঞানের নতুন কেন্দ্র স্থাপন করতে সহায়তা করেছে যা শেষ পর্যন্ত বৈশ্বিক জ্ঞানের অন্যান্য রূপকে কঠোরভাবে দমন করেছে। বোয়াভেন্তরা ডি সোসা সান্টোস যুক্তি দেখিয়েছেন যে, ‘বিশ্বজুড়েই একদিকে পদার্থ, সমাজ, জীবন ও আত্মা সম্পর্কিত জ্ঞান যেমন বিভিন্ন ধরনের তেমনি সেগুলো যাচাই করার মানদণ্ড হিসেবে বিবেচিত ধারণাগুলিও বিচিত্র’। জ্ঞানব্যবস্থাগুলোর এই বৈচিত্রময় রূপটি অবশ্য খুব বেশি স্বীকৃতি অর্জন করতে পারেনি। লুইস গর্ডন স্বীকার করেছেন যে ইউরোপীয় আধুনিকতার উত্থানের পূর্বে একক রূপে জ্ঞানের বর্তমান অস্তিত্বটিই মূলত অজানা ছিল। জ্ঞান উৎপাদনের পদ্ধতি ও জ্ঞান সম্পর্কিত ধারণাগুলি এতই বিচিত্র ছিল যে তাঁর মতে জ্ঞানকে সব সময়ই বহু রূপে পরিগণনা করা হতো। ওয়াল্টার মিনিওলোর মতে, জ্ঞানের আধুনিক ভিত্তিটি তাই অঞ্চল-কেন্দ্রিক ও সাম্রাজ্যবাদী। এই ভিত্তিটি ‘ঢালাওভাবে ইউরোপীয় আখ্যানের উপর প্রতিষ্ঠিত শ্রেণিবদ্ধ বিশ্বের সামাজিক-ঐতিহাসিক সংগঠন এবং এর পাশাপাশি জ্ঞানের কিছু নির্দিষ্ট ধারণা ও নীতির উপর দাঁড়িয়ে আছে’। এই ধারণাগুলো ইউরোপীয় আধুনিকতার থেকে উদ্ভূত বলে মিনিওলো মনে করেন। তিনি জ্ঞানের বিউপনিবেশায়নকে একটি বিস্তৃত আন্দোলন হিসাবে ব্যাখ্যা করেছেন যা ‘ধর্মতত্ত্ব, ধর্মনিরপেক্ষ দর্শন ও বৈজ্ঞানিক কারণসমূহের’ ভূ-রাজনৈতিক অবস্থানকে চিহ্নিত করে এবং একই সাথে জ্ঞানের যে পদ্ধতি ও নীতিগুলিকে খৃষ্টধর্ম, সভ্যতা, অগ্রগতি, উন্নয়ন ও বাজার গণতন্ত্রের নামে অস্বীকার করা হয়েছিল সেগুলোর বৈধতা প্রদান করে।" আশিল এমবেম্বের মতে, জ্ঞানের বিউপনিবেশায়নের অর্থ হলো পশ্চিমা কর্তৃত্ববাদী জ্ঞানবিজ্ঞানকে প্রশ্নবিদ্ধ করা যা পশ্চিমা জ্ঞানব্যবস্থার বাইরে থেকে আগত কল্পনা এবং তার বাইরে সূচিত ও সূত্রবদ্ধকৃত যেকোন চিন্তাধারাকে কঠোরভাবে দমন করে। সাভো হেলেটার মতে, জ্ঞানের বিউপনিবেশায়ন বলতে ‘চাপিয়ে দেয়া জ্ঞান, তত্ত্ব ও ব্যাখ্যার উপর নির্ভরতা বন্ধ করে নিজস্ব অভিজ্ঞতা, বিশ্লেষণ-পদ্ধতি ও বিশ্ব-দর্শনের ভিত্তিতে কোনো কিছুর তত্ত্বায়নকে বোঝায়’।
তাৎপর্য
এনিবা কিহানোর মতে আন্তঃসাংস্কৃতিক যোগাযোগ এবং অভিজ্ঞতা ও সংজ্ঞার্থ বিনিময়ের নতুন উপায় খুঁজে বের করার জন্য জ্ঞানের বিউপনিবেশায়ন প্রয়োজন যা জ্ঞানজগতে এমন এক যুক্তিসিদ্ধ পন্থার জন্ম দেবে যুক্তিসঙ্গতভাবে যা কিছুটা সর্বজনীনতার দাবি করতে পারে। সাবেলো গাতশেনি যুক্তি দিয়েছেন যে ‘শ্রমের অপ্রতিসম বৈশ্বিক বৌদ্ধিক বিভাগের’ মোকাবেলার জন্য জ্ঞানতত্ত্বের বিউপনিবেশায়ন অত্যন্ত জরুরি। এই ব্যবস্থায় ইউরোপ ও উত্তর আমেরিকা সমগ্র বিশ্বের জন্য শিক্ষকের ভূমিকায়ই শুধু অবতীর্ণ হয়নি বরং ‘তত্ত্ব ও ধারণা তৈরির স্থানে’ পরিণত হয়েছে এবং পুরো মানবজাতির জ্ঞানের খোরাক যোগান দিচ্ছে।
পন্থা
জ্ঞানের বিউপনিবেশায়ন অবশ্য পশ্চিমা সভ্যতা, পশ্চিমা বিজ্ঞান বা পশ্চিমা জ্ঞানব্যবস্থাকে পুরোপুরি অস্বীকার করার বিষয়ে নয়। কারণ লুইস গর্ডনের যুক্তি অনুসারে, জ্ঞানের বিউপনিবেশায়ন জ্ঞানজগতে বিপরীত শত্রুর ধারণার প্রতিশ্রুতি থেকে বের হয়ে আসার কথা বলে। ধারণাটি বরং ‘পূর্বে অস্বীকৃত বা অবদমিত জ্ঞানের ঐতিহ্যগুলির’ জন্য আপেক্ষিক জ্ঞানবাদী স্বায়ত্তশাসন এবং সেগুলোর মাঝে সুবিচার নিশ্চিত করার জন্য জ্ঞানের সকল উৎসের সদ্ব্যবহারের উপর জোর দেয়। রাইয়ান কনেল এর মতে: "আধুনিক যুগে ঔপনিবেশিক ও উত্তর-ঔপনিবেশিক বিশ্ব [..] প্রকৃতপক্ষে জ্ঞানের প্রভাবশালী রূপ তৈরিতে ব্যাপকভাবে অবদান রেখেছে যাকে আমরা খুব সহজেই 'পশ্চিমা বিজ্ঞান' বলে অভিহিত করি। সমস্যাটি সেকারণে সংখ্যাগরিষ্ঠ বিশ্বের অনুপস্থিতি নয়। তবে এটি জ্ঞানের মূলধারার অর্থনীতিতে এক ধরনের জ্ঞানতাত্ত্বিক অধস্তনতার জন্ম দিয়েছে যাকে পেরুর সমাজবিজ্ঞানী এনিবা কিহানো (২০০০) ‘ক্ষমতার ঔপনিবেশিকতা’ বলে অভিহিত করেছেন। ফলস্বরূপ, ঔপনিবেশিক ও উপনিবেশ পরবর্তী সমাজে উৎপাদিত জ্ঞান-সম্পদকে কখনই মূলধারার জ্ঞান-অর্থনীতিতে সংযুক্ত করা হয়নি কিংবা কেবলমাত্র প্রান্তিকভাবে অন্তর্ভুক্ত করা হয়েছে।" জ্ঞানের বিউপনিবেশায়ন তাই জ্ঞানের সেইসব অস্বীকৃত বা প্রান্তিক রূপগুলিকে স্বীকৃতি দিতে চায়। প্রথমত, এর মধ্যে রয়েছে আদিবাসী জ্ঞান যা উপনিবেশবাদী আদর্শ দ্বারা প্রত্যাখাত হয়েছিল। দ্বিতীয়ত, এটি বিকল্প সর্বজনীনতার কথা বলে। সেইসব জ্ঞান ব্যবস্থা এর মাঝে অন্তর্ভুক্ত যার কেবল স্থানীয় নয় বরং সাধারণ প্রয়োগ রয়েছে এবং যা ইউরোপীয় জ্ঞান-অর্থনীতিকে কেন্দ্র করে গড়ে উঠে নি। এগুলির মধ্যে যথেষ্ট পরিচিত ব্যবস্থা হল ইসলামী জ্ঞানব্যবস্থা। এটি অবশ্য একমাত্র বিকল্প সর্বজনীনতা নয়। ভারতীয় জ্ঞানব্যবস্থাকেও জ্ঞানের বর্তমান অর্থনীতির বিকল্প হিসাবে চিহ্নিত করা হয়েছে। তৃতীয়ত, এটি দক্ষিণ তত্ত্ব সম্পর্কিত, অর্থাৎ ঔপনিবেশিক লড়াইয়ের সময় গড়ে ওঠা জ্ঞানের সেই কাঠামো যা প্রচলিত অনুমানকে ভুল প্রমাণ করে এই দাবি করে যে, ঔপনিবেশিক ও উত্তর-ঔপনিবেশিক বিশ্ব সর্বদাই তাত্ত্বিক চিন্তায় সমৃদ্ধ ছিল এবং ঔপনিবেশিক সমাজ সর্বদাই ধারণা, বিশ্লেষণ ও সৃজনশীল চিন্তার বিকাশে অবদান রেখেছে। জ্ঞানের বিউপনিবেশায়ন বিষয়ে আফ্রিকার সম্ভাব্য পদ্ধতি বর্ণনা করে আশিল এমবেম্বে লিখেছেন: "পশ্চিমা [জ্ঞান]-সংরক্ষণাগারটি এককভাবে বেশ জটিল। এর মধ্যেই একে খন্ডনের উপাদান নিহিত রয়েছে। এর কাঠামো অত্যন্ত জটিল এবং এটি পশ্চিমা বিশ্বের একচেটিয়া সম্পত্তি নয়। আফ্রিকা ও তার প্রবাসীরা নির্ধারিতভাবে এই জ্ঞান তৈরি ও এর বিকাশে অবদান রেখেছে। তাদের তাই বৈধভাবে এই জ্ঞানের উপর ভিত্তিমূলক দাবি উত্থাপন করা উচিত। জ্ঞানের বিউপনিবেশায়ন তাই শুধু পশ্চিমা সভ্যতার বিরোধিতা করা নয়।"
আদিবাসী পণ্ডিত লিন্ডা তুহিবা স্মিথ মনে করেন পদ্ধতির বিউপনিবেশায়ন প্রয়োজন। ১৯৯৯ সালে প্রকাশিত "ডিকলোনাইজিং মেথডোলোজিস" নামক তার বিখ্যাত পুস্তকে তিনি পদ্ধতির বিউপনিবেশায়নের তাৎপর্য তুলে ধরেছেন। বিংশ শতকের বিভিন্ন সময় জ্ঞানের বিউপনিবেশায়নের পদ্ধতিগত পরিবর্তনও হয়েছে। সৈয়দ নিজার ভারতীয় উপমহাদেশে বিউপনিবেশায়ন পদ্ধতিগুলোর মূল্যায়ন করতে গিয়ে লিখেছেন:"এ অঞ্চলের জ্ঞানকাণ্ডে উপনিবেশের প্রভাব এবং বিউপনিবেশায়ন তৎপরতা নিয়ে দারুণ সব গবেষণা হয়েছে। তারপরও দার্শনিক অনুসন্ধান কম থাকার কারণে বিউপনিবেশায়ন তত্ত্বের দার্শনিক দুর্বলতা রয়ে গেছে। তার কারণ শুধু উত্তর-কাঠামোবাদের উপর নির্ভরশীলতা নয়। যদিও একথা সত্য যে দুই-চার জন বিউপনিবেশায়ন তাত্ত্বিকের উত্তর-কাঠামোবাদের উপরে নির্ভরশীলতা দেখলেই প্রশ্ন আসতে পারে বিউপনিবেশায়ন তত্ত্ব কতটা বিউপনিবেশিত।"ওয়াল্টার মিনিওলো জ্ঞানের বিউপনিবেশায়নের উপায় হিসেবে পাশ্চাত্য জ্ঞানব্যবস্থার সাথে এক ধরনের বিচ্ছিন্নতা প্রত্যাশা করেছেন যা তার মতে জ্ঞানব্যবস্থার ক্ষেত্রে একটা যুগান্তকারী পরিবর্তন সূচনা করবে এবং পরিণামে অন্যান্য জ্ঞানতত্ত্ব, জ্ঞান ও বোঝাপড়ার নীতিগুলিকে স্বীকৃতি দেবে।
গবেষণার বিউপনিবেশায়ন
নব্য ঔপনিবেশিক গবেষণা বা বিজ্ঞান (প্রায়শই যে বিষয়টিকে উড়োজাহাজ গবেষণা, প্যারাসুট বিজ্ঞান,  বা গবেষণা, বা সাফারি গবেষণা  হিসাবে বর্ণনা করা হয়) বলতে বৈজ্ঞানিক গবেষণার এমন অনুশীলন বা চর্চাকে বোঝায় যার মাধ্যমে ধনী দেশগুলির গবেষকরা একটি উন্নয়নশীল দেশে গিয়ে তথ্য সংগ্রহ করেন এবং তাদের নিজ দেশে ফিরে গিয়ে তথ্য ও নমুনাগুলি বিশ্লেষণ করে স্থানীয় গবেষকদের কৃতিত্ব প্রদান না করেই ফলাফল প্রকাশ করেন। ২০০৩ সালে হাঙ্গেরিয়ান একাডেমি অফ সায়েন্সেসের এক গবেষণায় দেখা গেছে যে স্বল্পোন্নত দেশ সম্পর্কিত প্রকাশনাগুলির নমুনায় প্রায় সত্তর ভাগ নিবন্ধে স্থানীয় গবেষকদের লেখক হিসেবে অন্তর্ভুক্ত করা হয়নি।
এই ধরনের গবেষণায় স্থানীয় গবেষকদের রসদ সরবরাহের কাজে ব্যবহার করা হয় কিন্তু তাদের দক্ষতার জন্য তাদের নিয়োগ দেয়া হয় না বা তাদের গবেষণায় অংশগ্রহণের জন্য কোনো কৃতিত্ব দেওয়া হয় না। প্যারাসুট গবেষণার বদৌলতে তৈরি বৈজ্ঞানিক প্রকাশনাগুলি কেবল ধনী দেশগুলির বিজ্ঞানীদের ক্যারিয়ারে অবদান রাখে। এটি স্থানীয় বৈজ্ঞানিক সক্ষমতা বৃদ্ধি (যেমন অর্থায়িত গবেষণা কেন্দ্র স্থাপন) বা স্থানীয় বিজ্ঞানীদের ক্যারিয়ার বিকাশে কোনো অবদান রাখে না। এটি এক ধরনের "ঔপনিবেশিক বিজ্ঞান" যা ঊনবিংশ শতকের বৈজ্ঞানিক অনুশীলনের জের ধরে গবেষণাকর্মে পাশ্চাত্যের বাইরে থেকে আসা অংশগ্রহণকারীদের আলাদা চোখে দেখে থাকে। এই ধরনের বৈজ্ঞানিক চর্চা উপনিবেশবাদের বিকাশে সহায়তা করে। জ্ঞানের বিউপনিবেশায়নের প্রয়োজনীয়তা থেকে সমালোচকেরা এই ধরনের অপচর্চা বন্ধ করার আহ্বান জানিয়ে আসছেন।
এই জাতীয় গবেষণা পদ্ধতি গবেষণার মান হ্রাস করে। কারণ, আন্তর্জাতিক গবেষকরা প্রায়শই সঠিক প্রশ্ন জিজ্ঞাসা করতে বা স্থানীয় সমস্যা উপলব্ধি করতে ব্যর্থ হন। ফলস্বরূপ, স্থানীয় সম্প্রদায়গুলি তাদের নিজস্ব সুবিধার্থে গবেষণার ফলাফল প্রয়োগ করতে অসুবিধার সম্মুখীন হয়। বিশেষ করে সংরক্ষণ-জীববিজ্ঞানের মতো বৈশ্বিক ইস্যুগুলি মোকাবিলা করার ক্ষেত্রে এটি বিশেষভাবে ব্যর্থ। কারণ গবেষণালব্ধ সমাধানগুলির প্রয়োগে স্থানীয় সম্প্রদায়ের ভূমিকাই মুখ্য। কিন্তু নব্য ঔপনিবেশিক বিজ্ঞান বৈজ্ঞানিকদের দ্বারা অধ্যয়ন করা বিষয়গুলি স্থানীয় সম্প্রদায়ের মাঝে প্রাতিষ্ঠানিকীকরণ প্রক্রিয়ায় বাঁধার সৃষ্টি করে।
আমিনা গারিব ফাকিম
আমিনা গারিব ফাকিম (জন্ম: ) আফ্রিকা মহাদেশের দ্বীপরাষ্ট্র মরিশাসের একজন প্রখ্যাত জীববিজ্ঞানী, রসায়নবিদ, অধ্যাপক এবং বিশ্বব্যাংকের সাবেক পদস্থ কর্মকর্তা। তিনি দেশটির ৬ষ্ঠ প্রেসিডেন্ট হিসাবে মনোনিত হয়েছেন।
পুরস্কার ও সম্মননা
আমিনা গারিব ফাকিম বিভিন্ন সময় বেশ কিছু পুরস্কার এবং সম্মননা লাভ করেছেন।
মধ্যনগর উপজেলা
মধ্যনগর উপজেলা বাংলাদেশের সুনামগঞ্জ জেলার অন্তর্গত একটি উপজেলা। সোমেশ্বরী নদীর তীরে গড়ে ওঠা মধ্যনগর উপজেলার আয়তন ২২২ বর্গকিলোমিটার। উপজেলার ৪টি ইউনিয়নে প্রায় দেড় লাখ মানুষ বসবাস করে। বাংলাদেশের দ্বিতীয় বৃহত্তম হাওর, তৃতীয় রামসার এলাকা টাঙ্গুয়ার হাওর মধ্যনগর উপজেলা বৃহত্তর বংশীকুন্ডায় অবস্থিত।
ইতিহাস
১৯৭৪ সালে মধ্যনগর ইউনিয়ন, চামরদানী ইউনিয়ন, বংশীকুন্ডা উত্তর ইউনিয়ন ও বংশীকুন্ডা দক্ষিণ ইউনিয়ন নিয়ে মধ্যনগর থানা গঠিত হয়। থানার বংশীকুন্ডা উত্তর ইউনিয়ন থেকে উপজেলা সদরের দূরত্ব ৪০ কিলোমিটারের বেশি, অপরদিকে উপজেলা সদর থেকে মধ্যনগরের দূরত্ব ২০ কিলোমিটার। যার ফলে শিক্ষা, চিকিৎসা, প্রশাসনিক সেবা নিতে মানুষের দুর্ভোগ হচ্ছিলো। ১৯৮৭ সালের মাঝামাঝি সময় থেকে মধ্যনগর থানাকে উপজেলায় উন্নীত করার জন্য প্রাথমিকভাবে কার্যক্রম শুরু হয়। এরপর এই দাবিতে বিভিন্ন সময়ে মধ্যনগর বাজারে অনশন, মানববন্ধন ও হরতালের মতো কর্মসূচিও পালন করা হয়। ২০০১ সালে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) ৮৬তম বৈঠকে মধ্যনগর থানা এলাকার ৪টি ইউনিয়ন নিয়ে মধ্যনগর উপজেলা স্থাপনের সিদ্ধান্ত গৃহীত হয়। পরবর্তীতে নিকারের ৮৮তম সভায় এ সিদ্ধান্তটি বাতিল করা হয়েছিল। সর্বশেষ ২০২১ সালের ২৬ জুলাই নিকারের ১১৭তম সভায় মধ্যনগরকে পরিপূর্ণ উপজেলা করার সিদ্ধান্ত নেওয়া হয়।
অবস্থান ও আয়তন
এই উপজেলার উত্তরে ভারতের মেঘালয়, দক্ষিণে ধর্মপাশা উপজেলা, পূর্বে তাহিরপুর উপজেলা, পশ্চিমে নেত্রকোণা জেলার কলমাকান্দা উপজেলা।
প্রশাসনিক এলাকা
৪টি ইউনিয়নের প্রশাসনিক কার্যক্রম মধ্যনগর উপজেলার আওতাধীন হতে যাচ্ছে, যা আগে ধর্মপাশা উপজেলাধীন ছিল।
শিক্ষা
এই উপজেলায় শিক্ষার হার শতকরা ২৩.০২%। এখানে ৮৩টি প্রাথমিক বিদ্যালয়,০৩টি নিম্ন মাধ্যমিক ০৯টি মাধ্যমিক পর্যায়ের শিক্ষা প্রতিষ্ঠান ০৩টি দাখিল মাদ্রাসা ও ০১টি কলেজ রয়েছে। কলেজ- উচ্চ মাধ্যমিক বিদ্যালয়- মাধ্যমিক বিদ্যালয়- নিম্ন মাধ্যমিক- দাখিল মাদ্রাসা-
অর্থনীতি
এই উপজেলায় কৃষি জমির পরিমান ১৫ হাজার ৬০০ হেক্টর।
তৃতীয় গিয়াসউদ্দিন শাহ
তৃতীয় গিয়াসউদ্দিন শাহ (শাসনকাল ১৫৬৩-১৫৬৪) ছিলেন বাংলার মুহাম্মদ শাহি রাজবংশের শেষ সুলতান।
ইতিহাস
১৫৬২ সালের শুরুতে আফগান কররানি রাজবংশ বাংলার বড় এলাকা জয় করে নেয়। ১৫৬৪ নাগাদ তৃতীয় গিয়াসউদ্দিন শাহ তাজ খান কররানি কর্তৃক নিহত হন। ফলে মুহাম্মদ শাহি রাজবংশের সমাপ্তি ঘটে। এরপর কররানি রাজবংশের সূচনা হয়।
মোক্তার রিয়াদি
মোচতার রিয়াদি, ( জন্ম ১২ মে ১৯২৯) লাই মন টাই নামেও পরিচিত, একজন ইন্দোনেশীয় আর্থিক মহারথী এবং লিপ্পো গ্রুপের প্রতিষ্ঠাতা ও চেয়ারম্যান এমেরিটাস। তিনি চীনা ইন্দোনেশী পরিবারে মালংয়ে জন্মগ্রহণ করেন। পাঁচ মাস বয়সে, তার বাবা-মা তাকে ফুজিয়ানে তার বাবার পৈতৃক গ্রামে নিয়ে যান যেখানে তিনি ছয় বছর বয়স পর্যন্ত থাকেন।
১৯৮৯–৯০ বুন্দেসলিগা
১৯৮৯–৯০ বুন্দেসলিগা পশ্চিম জার্মানির পেশাদার ফুটবল লীগের শীর্ষ স্তর বুন্দেসলিগার ২৭তম মৌসুম ছিল। এই মৌসুমটি ১৯৮৯ সালের ২৮শে জুলাই তারিখে শুরু হয়ে ১৯৯০ সালের ১২ই মে তারিখে সম্পন্ন হয়েছিল। কাইজারস্লাউটার্নের জার্মান আক্রমণভাগের খেলোয়াড় স্টেফান কুনৎস এই মৌসুমের প্রথম গোল করেছিলেন।
মোক্তার রিয়াদি
জীবনের প্রথমার্ধ
রিয়াডির বাবা লিয়াপি (১৮৮৭-১৯৫৯) নামে একজন বাটিক ব্যবসায়ী ছিলেন, আর তার মায়ের নাম সিবেলাউ (১৮৮৯-১৯৩৭)। তার বাবা-মা দুজনেই ফুজিয়ান থেকে চলে আসেন এবং ১৯১৮ সালে মালাংয়ে তাদের প্রথম দেখা হয়।
১৯৮৯–৯০ বুন্দেসলিগা
এই মৌসুমে ৪৯ পয়েন্ট অর্জন করে বায়ার্ন মিউনিখ ১১তম বারের মতো বুন্দেসলিগা এবং ১২তম বারের মতো জার্মান শিরোপা জয়লাভ করেছিল। আইন্ট্রাখট ফ্রাঙ্কফুর্টের নরওয়েজীয় আক্রমণভাগের খেলোয়াড় ইয়র্ন আন্দারসন ১৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
১৯৮৮–৮৯ মৌসুম শেষে স্টুটগার্টার কিকার্স এবং হানোফার মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফর্টুনা ডুসেলডর্ফ এবং হমবুর্গ বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে আইন্ট্রাখট ফ্রাঙ্কফুর্ট ২. বুন্দেসলিগায় তৃতীয় স্থান অধিকারী ক্লাব জারব্রুকেনের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে আইন্ট্রাখট ফ্রাঙ্কফুর্ট বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
মানিক (২০০৫ চলচ্চিত্র)
মানিক হল ২০০৫ এর একটি প্রকাশিতব্য বাংলা অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে।  ছবিটি ১৭ ফেব্রুয়ারি ২০০৯ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল।
কাহিনী
সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন।
অভিনয়
প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।
মি-লা-রাস-পা
thumb|নেপালের হেলমু উপত্যকার মিলারেপা গুহায় মি-লা-রাস-পার মূর্তি
মি-লা-রাস-পা বা মিলারেপা, (১০৫২ – ১১৩৫) তিব্বতের অন্যতম বিখ্যাত কবি ও বৌদ্ধ পণ্ডিত ছিলেন।
পূর্বপুরুষ
গ্ত্সাং-স্ম্যোন-হেরুকার মতে মিলারেপার পূর্বপুরুষেরা মধ্য তিব্বতের উত্তরাঞ্চলের খ্যুং-পো পরিবারগোষ্ঠীর যাযাবর ছিলেন। এই পরিবারে জো-স্রাস নামে এক বিখ্যাত র্ন্যিং-মা তান্ত্রিক মিলারেপার পূর্বপুরুষ ছিলেন। তিনি প্রথম মি-লা নামক নতুন পারিবারিক উপাধি ধারণ করেন। জো-স্রাসের পুত্রের মি-লা-ম্দো-স্তোন-সেং-গে ও মি-লা-র্দো-র্জে-সেং-গে  নামক দুই পুত্র ছিলেন। র্দো-র্জে-সেং-গে জুয়াখেলায় সমস্ত পারিবারিক সম্পত্তি হারালে তাদের পরিবার নতুন জীবনের সন্ধানে স্ক্যা-র্ঙ্গা-র্ত্সা  নামক গ্রামে বসবাস শুরু করে। র্দো-র্জে-সেং-গে ঐ গ্রামের এক স্থানীয় মহিলাকে বিবাহ করলে তাদের মি-লা-শেস-রাব-র্গ্যাল-ম্ত্শান  নামক এক পুত্রসন্তানের জন্ম হয়। মি-লা-শেস-রাব-র্গ্যাল-ম্ত্শান পরবর্তীকালে ম্যাং-র্ত্সা-দ্কার-র্গ্যান  নামে এক মহিলাকে বিবাহ করলে তাদের মি-লা-থোস-পা-দ্গা'  নামে এক পুত্রসন্তানের জন্ম হয়, যিনি পরবর্তীকালে মিলারেপা নামে বিখ্যাত হন।
প্রথম জীবন
মি-লা-থোস-পা-দ্গা'র সাত বছর বয়সে তার পিতা কঠিন ব্যাধিতে মৃত্যুশয্যায় শায়িত অবস্থায় তাদের সমস্ত পারিবারিক সম্পত্তি এই শর্তে নিজের ভাইয়ের নামে করে দেন, যে মি-লা-থোস-পা-দ্গা'র শৈশবাবস্থা পেরোলে তিনি এই সম্পত্তির অধিকারী হবেন। কিন্তু মি-লা-থোস-পা-দ্গা'র খুল্লতাত তাদের সমস্ত পারিবারিক সম্পত্তি হস্তগত করে তার মাতা ও ভগিনীকে তাদের দাসে পরিণত করেন। তার মাতা ম্যাং-র্ত্সা-দ্কার-র্গ্যান তাকে এর প্রতিশোধের জন্য তাকে কালো জাদু শিক্ষা করতে আদেশ করেন। তিব্বতী প্রবাদানুসারে, মি-লা-থোস-পা-দ্গা' এরপরে গ্নুব্স-ছুং-য়োন-তান-র্গ্যা-ম্ত্শো নামক এক তান্ত্রিকের নিকটে কালো জাদু সম্বন্ধে শিক্ষালাভ করে তার খুল্লতাতের এক অনুষ্ঠানে প্রচন্ড ঝড়ের সৃষ্টি করলে পঁয়ত্রিশজন মানুষ মারা যান ও তাদের ফসল নষ্ট হয়।
শিক্ষা
মি-লা-রাস-পা তার প্রতিশোধের জন্য লজ্জিত হয়ে মার-পা-ছোস-ক্যি-ব্লো-গ্রোসের নিকট গেলে তিনি শত অনুরোধ সত্ত্বেও তাকে শিক্ষাদানে অসম্মত হন। এরফলে তিনি রাং-স্তোন-ল্হা-দ্গা' নামক এক বৌদ্ধ ভিক্ষুর নিকটে অতিযোগ তত্ত্ব সম্বন্ধে শিক্ষালাভ করতে যান। কিন্তু এতে বিশেষ উন্নতি না হলে তিনি পুনরায় মার-পা-ছোস-ক্যি-ব্লো-গ্রোসের নিকট শিক্ষালাভের জন্য গেলে তিনি তাকে মহামুদ্রা সম্বন্ধে শিক্ষাদান করেন। এরপর প্রায় তিনি প্রায় বারো বছর সাধনার ফলে সিদ্ধিলাভ করে মিলারেপা নামে খ্যাত হন। মিলারেপার শিক্ষক মার-পা-ছোস-ক্যি-ব্লো-গ্রোস তিলো পার ছাত্র নারো পার নিকট হতে শিক্ষালাভ করেন। এই শিক্ষা মিলারেপা তার ছাত্র স্গাম-পো-পা-ব্সোদ-নাম্স-রিন-ছেন ও রাস-ছুং-র্দো-র্জে-গ্রাগ্স-পা এবং ছাত্রী রেছুংমা, পাদারবুম, সাহ্লে আউই ও ত্সেরিংমাকে দিয়ে যান।.
তীর্থস্থান ও বৌদ্ধবিহার
মিলারেপা যে সমস্ত স্থানে সাধনারত ছিলেন, তিব্বতী বৌদ্ধধর্মে সেই সমস্ত স্থান তীর্থস্থানে পরিণত হয়। এই সমস্ত স্থানগুলি তিব্বত ও নেপাল সীমান্তের মধ্যবর্তী ওঞ্চলে অবস্থিত। এই সমস্ত স্থানের মধ্যে ব্রাগ-দ্কার-র্তা-সো, ত্সা-রি, লা-ফ্যি ও কৈলাস পর্বত উল্লেখযোগ্য। তিব্বতের ঝোংগাং নামক গ্রামের মিলারেপার গুহার নিকটে মিলারেপাকে উদ্দেশ্য করে পেল্গ্যে লিং বৌদ্ধবিহার নামক একটি ছোট বৌদ্ধবিহার অবস্থিত।
কবিতা
thumb|তিব্বতে মিলারেপার মূর্তি
মিলারেপা তার সঙ্গীত ও কবিতার জন্য বিখ্যাত ছিলেন। তার সমস্ত রচনায় ধর্মের গভীরতা সম্বন্ধে তার উপলব্ধির কথা বর্ণিত হয়েছে। এই সমস্ত রচনায় থেরবাদ, মহাযান ও বজ্রযান বৌদ্ধমতের পরস্পরের ওপর নির্ভরশীলতা ও একতার কথা তিনি উল্লেখ করেছেন। তার মতে সাহসিকতাপূর্ণ আত্মত্যাগ, আপোসহীন শৃঙ্খলা ও দৃঢ় অধ্যবসায় না থাকলে মহাযান ও বজ্রযান বৌদ্ধধর্ম বর্ণিত চমকপ্রদ সমস্ত ধারণাগুলির কোন মূল্য থাকেনা।
প্রবাদ
মিলারেপা সম্বন্ধে বহুরকমের প্রবাদ প্রচলিত রয়েছে। তিনি লুং-গোম-পা নামক তন্ত্রসাধনার ফলে বাতাসের মতো দ্রুত চলাচল করতে পারতেন বলে প্রবাদ রয়েছে। এই প্রবাদের ওপর ভিত্তি করে সত্যজিত রায় প্রফেসর শঙ্কু নামক তার সৃষ্ট কাল্পনিক চরিত্রের 'একশৃঙ্গ অভিযান' নামক তিব্বত অভিযানের গল্প রচনা করেন।
শাহবাজ খান কামবোহ
শাহবাজ খান কামবোহ ( ১৫২৯-১১ নভেম্বর ১৫৯৯) ছিলেন মুঘল সম্রাট আকবরের সেনাপতি। তিনি আকবরের বেশ কয়েকটি দুর্গম অভিযানে অংশ নেন এবং অনেক এলাকা সাম্রাজ্যের অন্তর্ভুক্ত করেন। আকবরের পছন্দের তুলনায় তিনি একজন অধিক রক্ষণশীল সুন্নি মুসলিম ছিলেন। তবে প্রতি সহিষ্ণুতা দেখানো হয় এবং যথাযথ মূল্যায়ন করা হয়। তাঁর কিংবদন্তি উদারতার কারণে লাহোরের জনগণ তাকে "মাঙ্গ খান" (পাঞ্জাবি: منگ خان) নামে অভিহিত করেছিল যার অর্থ "খানকে যা করতে বলুন তা করা হবে"।  লাহোর দুর্গের প্রথম 'গুজার' এর নাম ছিল গুজার শাহবাজ খান (ফার্সি: گزر شاھباز خان) নামে পরিচিত ছিল।
প্রাথমিক জীবন ও পরিবার
তিনি একজন অল-রাউন্ডার অফিসার ছিলেন এবং তার সামরিক দায়িত্ব ছাড়াও তিনি আকবরকে বেসামরিক প্রশাসন এবং আর্থিক বিষয়েও সহায়তা করেন। তিনি খুব ঘনিষ্ঠ আস্থাভাজন সঙ্গী, মীর বখশী (সামরিক বিভাগের প্রধান, রাজকীয় মন্ত্রীর পদমর্যাদাধারী) এবং আকবরের একজন ওয়াকিল (প্রধান প্রশাসক বা প্রধানমন্ত্রী) ছিলেন এবং ব্যাপক ক্ষমতা অর্জন ও প্রয়োগ করেন।তখন তাকে শাহবাজ খান নাম দেওয়া হয়। ১৫৮১ সালে সম্রাট আকবর যখন মির্জা হাকিমের বিরুদ্ধে পাঞ্জাবের দিকে যাত্রা করেন, শাহবাজ খান ফতেহপুরে আসেন এবং প্রায় দশ মাসের জন্য সম্রাটের অনুপস্থিতিতে তিনি রাজ্য প্রশাসনের নিয়ন্ত্রণ নিজের হাতে নেন।
সেনাপতি হিসাবে
১৫৭২ সালে জেনারেল লস্কর খান মদ্যপ অবস্থায় রাজদরবারে প্রবেশ করেন এবং যে কাউকে তার সাথে যুদ্ধ করতে চ্যালেঞ্জ জানান। তার উচ্ছৃঙ্খল এবং নির্লজ্জ আচরণ মহামান্যকে এতটাই বিরক্ত করেছিল যে তাকে গ্রেপ্তারের আদেশ দেওয়া হয়েছিল, একটি ঘোড়ার লেজের সাথে বেঁধে রাখা হয়েছিল এবং টেনে নিয়ে যাওয়া হয়েছিল এবং অবশেষে কারাগারে দেওয়া হয়। তার স্থলাভিষিক্ত হন শাহবাজ খান, যাকে সম্রাট তার মীর বকশি (পেমাস্টার-জেনারেল) বানিয়েছিলেন। তাকে শাহবাজ খান উপাধিতে ভূষিত করা হয়।
মুঙ্গাওলি
মুঙ্গাওলি (Mungaoli) ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭২ মিটার (১২২০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুঙ্গাওলি শহরের জনসংখ্যা হল ১৯,৫৩৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মুঙ্গাওলি এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
চরযশোরদী ইউনিয়ন
চরযশোরদী ইউনিয়ন বাংলদেশের ঢাকা বিভাগের ফরিদপুর জেলার নগরকান্দা উপজেলার একটি ইউনিয়ন।
অবস্থান ও সীমানা
অবস্থান	চরযশোরদী ইউনিয়নের উত্তরে রয়েছে কোদালিয়া শহিদ নগর ইউনিয়ন । দক্ষিণে মুকসুদপুর থানা । র্পূবে ভাংগা থানার আলগী ইউনিয়ন । পশ্চিমে বল্লভদী ইউনিয়ন এবং ইউনিয়নের দক্ষিণ পাশ দিয়ে বয়ে গেছে কুমার নদী।
প্রশাসনিক এলাকা
ইউনিয়নের আয়তন	১৯.৩২ কিঃ মিঃ ( ১২ বর্গমাইল)
গভীর	৭২ ও অগভীর	১০০
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
ক্যাকাটুয়া
ক্যাকাটুয়া (Cacatuidae) কাকাতুয়া গোত্রের অন্তর্গত একটি গণ। মোট এগারটি প্রজাতি এ গণের অন্তর্গত। এসব প্রজাতি উত্তরে ফিলিপাইন থেকে দক্ষিণে অস্ট্রেলিয়া পর্যন্ত এবং পশ্চিমে ওয়ালাসিয়া থেকে পূর্বে সলোমন দ্বীপপুঞ্জ পর্যন্ত বিস্তৃত। এসব প্রজাতির দেহ প্রধানত সাদা ;কয়েকটি প্রজাতির দেহে গোলাপি ও হলুদ আভা থাকে। এদের চওড়া ঝুঁটি দেখা যায়। উপগণ ক্যাকাটুয়ার ঠোঁট কালো কিন্তু উপগণ লিকমেটিসের ঠোঁট ফ্যাকাসে। বর্তমানে এ গণের অন্তর্গত অধিকাংশ প্রজাতিই বিপদগ্রস্ত বলে বিবেচিত।
প্রজাতিসমূহ
গণ ক্যাকাটুয়া
আন্তোনিও মাতেউ লাহোস
আন্তোনিও মিগেল মাতেউ লাহোস (, Antonio Miguel Mateu Lahoz; জন্ম: ১২ মার্চ ১৯৭৭) হলেন একজন স্পেনীয় ফুটবল রেফারি, যিনি ২০০৮ সাল থেকে লা লিগায় রেফারির দায়িত্ব পালন করছে। এছাড়াও তিনি একজন আন্তর্জাতিক রেফারি, তার ২০১৪ ফিফা বিশ্বকাপ বাছাইপর্ব, ২০১৮ ফিফা বিশ্বকাপ বাছাইপর্ব এবং ২০১৮ ফিফা বিশ্বকাপে রেফারির দায়িত্ব পালন করার অভিজ্ঞতা রয়েছে। তিনি রেফারি করার সময় চটুলতা এবং চঞ্চলতার জন্য পরিচিত।
২০২১ সালের ২৯শে মে তারিখে, মাতেউ লাহোস ম্যানচেস্টার সিটি এবং চেলসির মধ্যকার ২০২১ উয়েফা চ্যাম্পিয়নস লিগ ফাইনালে রেফারি দায়িত্ব পালন করেছিলেন।
হ্যালোজেন
থাম্ব|290x290পিক্সেল|বাম থেকে ডানে: ঘরের তাপমাত্রায় ক্লোরিন, ব্রোমিন এবং আয়োডিন। ক্লোরিন একটি গ্যাস, ব্রোমিন তরল এবং আয়োডিন একটি কঠিন। ফ্লুওরিনের উচ্চ প্রতিক্রিয়াশীলতার কারণে এবং অ্যাস্টাটাইন এবং টেননেসাইনের তেজস্ক্রিয়তার কারণে তাদের চিত্রটিতে অন্তর্ভুক্ত করা যায়নি। হ্যালোজেন বলতে পর্যায় সারণীর সপ্তম শ্রেণীভুক্ত সমধর্মী এক গুচ্ছ মৌলিক পদার্থকে বোঝায়। এগুলো আধুনিক পর্যায় সারণীতে ১৭নং গ্ৰুপের অন্তর্ভুক্ত। যে পাঁচটি মৌলিক পদার্থ হ্যালোজেন হিসেবে চিহ্নিত সেগুলো হলো ফ্লোরিন (F), ক্লোরিন (Cl), ব্রোমিন (Br), আয়োডিন (I), এবং অ্যাস্টাটিন (At)। কৃত্রিম উপায়ে তৈরী ১১৭ পারমাণবিক সংখ্যা বিশিষ্ট মৌল টেনেসাইন হ্যালোজেন শ্রেণীর মৌলসমূহের বৈশিষ্ট বিদ্যমান রয়েছে।ফ্লোরিনকে বলা হয় সুপার হ্যালোজেন এবং অ্যাস্টাটিন ম্যান মেড হ্যালোজেন নামে পরিচিত।
শ্রেণীর সাধারণ বৈশিষ্ট্যসমূহ
পর্যায় সারণীর অন্যান্য শ্রেণীগুলোর মত হ্যালোজেনগুলোরও কিছু সাধারণ বৈশিষ্ট রয়েছে। সাধারণত পরমাণুর ইলেক্ট্রন বিন্যাস এর উপর ভিত্তি করে মৌলগুলোকে আলাদা আলাদা শ্রেণীতে বিভক্ত করা হয়েছে। এই শ্রেণীর সাধারণ বৈশিষ্টগুলো নিচে উল্লেখ করা হল:
রাসায়নিক বৈশিষ্ট্যসমূহ
মৌলসমূহের রাসায়নিক ধর্ম এর পরমাণুর বহিঃস্তরের ইলেক্ট্রন কাঠামো দ্বারাই নির্ণীত ও নিয়ন্ত্রিত হয়। মৌলের পারমাণবিক সংখ্যা যত বেশি হয় হ্যালোজেনের সক্রিয়তা হ্রাস পায় এবং গলনাঙ্ক বৃদ্ধি পায়।
কেফন ড্রুইডস অ্যাসোসিয়েশন ফুটবল ক্লাব
কেফন ড্রুইডস অ্যাসোসিয়েশন ফুটবল ক্লাব (Clwb Pêl-droed Derwyddon Cefn, Cefn Druids Association Football Club; এছাড়াও কেফন ড্রুইডস এফসি অথবা শুধুমাত্র কেফন ড্রুইডস নামে পরিচিত) হচ্ছে কেফন মাউর ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৭২ সালে প্রতিষ্ঠিত হয়েছে। কেফন ড্রুইডস তাদের সকল হোম ম্যাচ কেফন মাউরের দ্য রকে খেলে থাকে; যার ধারণক্ষমতা হচ্ছে ৩,৫০০। বর্তমানে এই ক্লাবের সভাপতির দায়িত্ব পালন করছেন জন হিউজেস। ইংরেজ রক্ষণভাগের খেলোয়াড় নিল অ্যাশটন এই ক্লাবের অধিনায়কের দায়িত্ব পালন করছেন।
হ্যালোজেন
তড়িৎ ঋণাত্মকতা
পরমাণুর আকার যত ছোট হয় তড়িৎ ঋণাত্মকতার মান তত বেশি হয়। ফ্লোরিন থেকে আয়োডিনের দিকে পারমাণবিক সংখ্যা বৃদ্ধির সাথে সাথে পরমাণুর আকার বৃদ্ধি পায় বলে তড়িৎ ঋণাত্মকতার মান ক্রমেই হ্রাস পায়। হ্যালোজেনসমূহ তীব্র তড়িৎ ঋণাত্মক। এদের তড়িৎ ঋণাত্বকতার ক্রম হলো F > Cl > Br > I > At । হ্যালোজেনসমূহের তড়িৎঋণাত্নকতার মান হচ্ছে ফ্লোরিন=৪, ক্লোরিন=৩, ব্রোমিন=২.৭ এবং আয়োডিন=২.২
কেফন ড্রুইডস অ্যাসোসিয়েশন ফুটবল ক্লাব
ঘরোয়া ফুটবলে, কেফন ড্রুইডস এপর্যন্ত ৮টি শিরোপা জয়লাভ করেছে; যার সবগুলোই হচ্ছে ওয়েলশ কাপ শিরোপা।
হ্যালোজেন
যোজ্যতা
পরমাণুর সর্ববহিস্থ স্তরে সাতটি ইলেকট্রন থাকায় নিকষ্টস্থ নিষ্ক্রিয় গ্যাসের ন্যায় অষ্টক পূর্ণতার জন্যে একটি ইলেকট্রন প্রয়োজন বলে সব হ্যালোজেনের সাধারণ যোজ্যতা এক।
প্রকৃতি
হ্যালোজেনসমূহ অধাতু শ্রেণীর মৌলিক পদার্থ যার প্রতিটি অণুতে দুটি পরমাণু রয়েছে।
জারণক্ষমতা
হ্যালোজেনসমূহ উত্তম জারক। কারণ, ইলেকট্রনের প্রতি এদের তীব্র আকর্ষণ রয়েছে। তাই রাসায়নিক বিক্রিয়াকালে এরা সহজে এবং দ্রুত ইলেকট্রন গ্রহণ করে।
রাসায়নিক বিক্রিয়া
<font color="Brown">১.পানির সঙ্গে বিক্রিয়া: পানির সঙ্গে বিক্রিয়া করে হ্যালোজেনগুলি একটি শক্তিশালী অ্যাসিড এবং একটি দুর্বল অ্যাসিড উৎপন্ন করে। দুর্বল অ্যাসিডটি দ্রূত বিয়োজিত হয়ে জায়মান অক্সিজেন উৎপন্ন করে,যা হ্যালোজেনগুলির জারণ ধর্মের জন্য দায়ী। X2(aq) + H2O(l) → HX(aq) + HOX(aq) HOX(aq)→HX(aq)+[O](জায়মান অক্সিজেন) এই জায়মান অক্সিজেনই ক্লোরিনের বিরঞ্জন ধর্মের কারণ। রঙিন পদার্থ+[O]→বিরঞ্জিত পদার্থ
<font color="Brown">২.ধাতুর সঙ্গে বিক্রিয়া: ধাতুকে জারিত করে এরা ধাতব হ্যালাইড গঠন করে। Mg(s)+Br2(l)→MgBr2(s) 2Fe(s)+3Cl2(g)→2FeCl3(s)
<font color="Brown">৩.অধাতুর সঙ্গে বিক্রিয়া: নাইট্রোজেন,ফসফরাস,সিলিকন প্রভৃতি অধাতুর সঙ্গে বিক্রিয়া করে অধাতব হ্যালাইড উৎপাদন করে। N2(g)+3Cl2(g)→2NCl3(g) P4(s)+10Cl2(g)→4PCl5(g)
<font color="Brown">৪.হাইড্রোজেনের সঙ্গে বিক্রিয়া: হাইড্রোজেনের সঙ্গে বিক্রিয়া করে হ্যালোজেনসমূহ হাইড্রোজেন হ্যালাইড প্রদান করে।সাধারণ তাপমাত্রায় HF তরল কিন্তু বাকি হাইড্রোজেন হ্যালাইডগুলি গ্যাস,কারণ HF আন্তরাণবিক হাইড্রোজেন বন্ধন গঠন করলেও বাকিরা করে না।এদের স্টেবলিটির ক্রম:HF>HCl>HBr>HI H2(g)+X2(g)→2HX(g/l)
<font color="Brown">৫.অক্সিজেনের সঙ্গে বিক্রিয়া: হ্যালোজেনগুলি অক্সিজেনের সহিত বিক্রিয়া করে যে সমস্ত দ্বি-যৌগ গঠন করে তাদের বেশিরভাগই অস্থিতিশীল।ফ্লোরিন অক্সিজেনের সঙ্গে দুটি যৌগ গঠন করে:O2F2 এবং OF2।ক্লোরিন সবচেয়ে বেশি সংখ্যক এবং আয়োডিন সবচেয়ে কম সংখ্যক অক্সাইড গঠন করে থাকে।এগুলি সরাসরি অক্সিজেনের সঙ্গে হ্যালোজেনের বিক্রিয়া দ্বারা প্রস্তুত করা যায় না।যেমন- 2F2+2NaOH(2%)→2NaF+OF2+H2O
<font color="Brown">  ৬.হ্যালোজেনসমূহের পারস্পরিক বিক্রিয়া: হ্যালোজেনগুলি নিজেদের মধ্যে বিক্রিয়া করে আন্তঃহ্যালোজেন যৌগ গঠন করে।যেমন-Cl2(g)+F2(g)+Heat→2ClF(g)
বিষাক্ততা
হ্যালোজেন মৌলগুলির ক্ষেত্রে আণবিক ভর বৃদ্ধির সাথে সাথে বিষাক্ততা ক্রমশঃ হ্রাস পায়। ফ্লোরিন গ্যাস অত্যন্ত বিষাক্ত হয়; কয়েক মিনিটের জন্য 0.1% ঘনত্বের ফ্লোরিন গ্যাস শ্বাসকার্যের মাধ্যমে গ্রহণ করাও প্রাণঘাতী। ডেন্টাল ফ্লুরোসিস,হাড়ের ফ্লুরোসিস প্রভৃতি রোগ সৃষ্টি করে এই গ্যাস। হাইড্রোফ্লোরিক অ্যাসিডও বিষাক্ত, ত্বকের ভেতর প্রবেশ করে এবং অত্যন্ত বেদনাদায়ক পোড়া সৃষ্টি করে। উপরন্তু, ফ্লোরাইড আয়ন (F-) বিষাক্ত, কিন্তু বিশুদ্ধ ফ্লোরিনের মতো বিষাক্ত নয়। ফ্লোরাইড 5 থেকে 10 গ্রাম পরিমাণে প্রাণঘাতী হতে পারে। thumb| দাঁতের ফ্লুরোসিস
ক্লোরিন গ্যাস অত্যন্ত বিষাক্ত। প্রতি মিলিয়ন অংশে এক ঘনত্বের ক্লোরিন প্রশ্বাসের সঙ্গে গ্রহণ করলে দ্রুত বিষাক্ত প্রতিক্রিয়া সৃষ্টি করতে পারে। মিলিয়ন প্রতি 50 অংশ ঘনত্বের ক্লোরিন বাষ্পযুক্ত শ্বাস অত্যন্ত বিপজ্জনক। কয়েক মিনিটের জন্য প্রতি মিলিয়নে 500 অংশ ঘনত্বের ক্লোরিন যুক্ত শ্বাস প্রাণঘাতী হয়। হাইড্রোক্লোরিক অ্যাসিড একটি বিপজ্জনক রাসায়নিক।
ব্রোমিন কিছুটা বিষাক্ত, তবে ফ্লুরিন এবং ক্লোরিনের তুলনায় কম বিষাক্ত। 100 মিলিগ্রাম ব্রোমিন প্রাণঘাতী। 30 গ্রাম ব্রোমিনও প্রাণঘাতী হয়।
আয়োডিনটি কিছুটা বিষাক্ত, ফুসফুসের সমস্যা সৃষ্টি করে এবং চোখের জীবাণুকে প্রতি ঘন মিটারে 1 মিলিগ্রাম সুরক্ষা সীমাবদ্ধ করে। মৌখিকভাবে গ্রহণ করা হলে, 3 গ্রাম আয়োডিন প্রাণঘাতী হতে পারে। আয়োডাইড আয়ন বেশিরভাগ ক্ষেত্রেই অবিষাক্ত হয়, কিন্তু বড় পরিমাণে ইহা মারাত্মক হতে পারে।
অ্যাস্টাটিন খুব তেজস্ক্রিয়,তাই অত্যন্ত বিপজ্জনক।
জম্মু ও কাশ্মীরের মুখ্যমন্ত্রীদের তালিকা
জম্মু ও কাশ্মীরের মুখ্যমন্ত্রী হলেন উত্তর ভারতের জম্মু ও কাশ্মীর রাজ্যের প্রধান নির্বাহী । ১৯৬৫ সালের ৩০ শে মার্চের আগে, যখন রাজ্যের সংবিধানের একটি সংশোধনী কার্যকর হয়, তখন পদটি জম্মু ও কাশ্মীরের প্রধানমন্ত্রী হিসাবে পরিচিত ছিল। এরপরে ক্ষমতাসীন প্রধানমন্ত্রী গোলাম মোহাম্মদ সাদিক জম্মু ও কাশ্মীরের প্রথম মুখ্যমন্ত্রী হিসাবে শপথ গ্রহণ করেছিলেন।
জম্মু ও কাশ্মীরের মুখ্যমন্ত্রীর কার্যালয় ২০ জুন ২০১৮ সাল থেকে খালি রয়েছে। ১৯ ডিসেম্বর ২০১৮ সাল অবধি এটি গভর্নর শাসনের অধীনে ছিল এবং তখন থেকেই রাষ্ট্রপতির শাসন রয়েছে রাজ্যটি।
দলগুলির জন্য রঙ চিহ্ন
{{Legend|Pink|আওয়ামী ন্যাশনাল কনফারেন্স|border=1px solid #AAAAAA}} {{Legend||ভারতীয় জাতীয় কংগ্রেস}} {{Legend||ন্যাশনাল কনফারেন্স|border=1px solid #AAAAAA}} {{Legend|Green|পিপল'স ডেমোক্র্যাটিক পার্টি|border=1px solid #AAAAAA}} {{Legend|White|অজানা|border=1px solid #AAAAAA}}
বীণা
অনেক আঞ্চলিক নকশায় বীণার বিভিন্ন নাম রয়েছে যেমন রুদ্র বীণা, সরস্বতী বীণা, বিচিত্র বীণা এবং অন্যান্য। আধুনিক সময়ে উত্তর ভারতীয় পরিবেশনায় সাধারণত বীণাকে সেতার দিয়ে প্রতিস্থাপিত করা হয়েছে।
ইতিহাস ও বৈচিত্র্য
বীণা ঋগ্বেদ, সামবেদ এবং অন্যান্য বৈদিক সাহিত্যে যেমন শতপথ ব্রাহ্মণ ও তৈত্তিরীয় সংহিতায় উল্লেখ আছে। প্রাচীন গ্রন্থে, নারদকে তানপুরা উদ্ভাবনের জন্য কৃতিত্ব দেওয়া হয়েছে, এবং তাকে সাত-তারির যন্ত্র হিসেবে বর্ণনা করা হয়েছে। সঙ্গীতের অধ্যাপক সুনীরা কাসলিওয়ালের মতে, ঋগ্বেদ ও অথর্ববেদের মতো প্রাচীন গ্রন্থে, সেইসাথে উপনিষদে, তারযুক্ত যন্ত্রকে বলা হয় বাণ, শব্দ যা বীণাতে পরিণত হয়েছে। প্রারম্ভিক সংস্কৃত গ্রন্থে যেকোনো তারযুক্ত যন্ত্রকে বাণ বলা হয়।
জম্মু ও কাশ্মীরের মুখ্যমন্ত্রীদের তালিকা
জম্মু ও কাশ্মীরের মুখ্যমন্ত্রী (রাজ্য)
থাম্ব|গোলাম মোহাম্মদ সাদিক
বীণা
ইতিহাস ও বৈচিত্র্য
উত্তর ভারতীয় নকশা, যা হিন্দুস্তানি শাস্ত্রীয় সঙ্গীতে ব্যবহৃত হয়, লাঠি। প্রায় ৩.৫ থেকে ৪ ফুট (১ থেকে ১.২ মিটার) দীর্ঘ বাদকের পরিমাপের সাথে মানানসই, এটির ফাঁপা শরীর এবং প্রতিটি প্রান্তের নীচে দুটি বড় অনুরণিত লাউ রয়েছে। এটিতে চারটি প্রধান তার রয়েছে যা সুরেলা, এবং তিনটি সহায়ক ড্রোন তার। বাজানোর জন্য, বাদক প্রথম ও দ্বিতীয় আঙুলে পরা প্লেকট্রাম দিয়ে সুরেলা তারগুলিকে নীচের দিকে টেনে নিয়ে যায়, যখন ড্রোন তারগুলি বাজানো হাতের কনিষ্ঠ আঙুল দিয়ে স্ট্রাম করা হয়। বাদক মুক্ত হাতের আঙ্গুল দিয়ে, যখন ইচ্ছা তখন অনুরণিত তারগুলিকে থামিয়ে দেয়।
কর্ণাটিক শাস্ত্রীয় সঙ্গীতে ব্যবহৃত দক্ষিণ ভারতীয় বীণা নকশাটি একটি ল্যুট। এটি লম্বা গলা, নাশপাতি-আকৃতির ল্যুট, তবে উত্তর ভারতীয় নকশার নীচের লাউয়ের পরিবর্তে এটিতে নাশপাতি আকৃতির কাঠের টুকরো রয়েছে। তবে এটিতেও ২৪টি ফ্রেট, চারটি মেলোডি তার এবং তিনটি ড্রোন তার রয়েছে এবং একইভাবে বাজানো হয়। এটি শাস্ত্রীয় কর্ণাটিক সঙ্গীতের গুরুত্বপূর্ণ ও জনপ্রিয় তারযুক্ত যন্ত্র হিসেবে রয়ে গেছে।
ফ্রেটেড, প্লাকড ল্যুট হিসাবে, বীণা সম্পূর্ণ তিন-অষ্টক পরিসরে পিচ তৈরি করতে পারে। এই ভারতীয় যন্ত্রগুলির দীর্ঘ, ফাঁপা গলার নকশা ভারতীয় রাগগুলিতে পাওয়া পোর্টামেন্টো প্রভাব এবং লেগাটো অলঙ্কারকে অনুমতি দেয়। এটি ভারতীয় শাস্ত্রীয় সঙ্গীতের জনপ্রিয় যন্ত্র, এবং ভারতীয় সংস্কৃতিতে শিল্প ও শিক্ষার হিন্দু দেবী সরস্বতীর মূর্তিবিদ্যায় অন্তর্ভুক্তির মাধ্যমে এটিকে সম্মান করা হয়েছে।
জম্মু ও কাশ্মীরের মুখ্যমন্ত্রীদের তালিকা
জম্মু ও কাশ্মীরের মুখ্যমন্ত্রী (রাজ্য)
থাম্ব| মুখ্যমন্ত্রী [[গুলাম নবী আজাদ|থাকাকালীন গোলাম নবী আজাদ স্বাস্থ্যমন্ত্রী হিসাবে কেন্দ্রীয় মন্ত্রিসভায় দায়িত্ব পালন করেছিলেন। ]] থাম্ব|ফারুকের ছেলে ওমর আবদুল্লাহ হলেন আবদুল্লাহ পরিবারের তৃতীয় প্রজন্ম হিসাবে মুখ্যমন্ত্রী থাম্ব| [[মু্ফতি মুহাম্মদ সাঈদ|মুফতি মোহাম্মদ সাদ, ভারতের প্রাক্তন স্বরাষ্ট্রমন্ত্রী, জে ও কে মুখ্যমন্ত্রী থাকাকালীন দ্বিতীয় মেয়াদে মারা যান। ]] থাম্ব| [[মেহবূবা মুফতি|মেহবুবা মুফতি, ২০১ ৬ সালে তার পিতার পদে আসীন হয়ে জম্মু ও কাশ্মীরের প্রথম মহিলা মুখ্যমন্ত্রী হয়েছিলেন। ]]
শেখ মনসুর
শেখ আল-মনসুর (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন।
জীবনী
সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন।
১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল।
১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়।
এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়।
১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দণ্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন।
লেস দ্যান জিরো
লেস দ্যান জিরো (Less Than Zero) হচ্ছে ১৯৮৭ সালে নির্মিত একটি মার্কিন নাট্য চলচ্চিত্র। এটি ব্রেট ইস্টন এলিস এর লেস দ্যান জিরো -উপন্যাসের উপর ভিত্তি করে তৈরি করা হয়ছে। চলচ্চিত্র তারকা 'ক্লে' হিসাবে অ্যান্ড্রু ম্যাকার্থি, তার প্রাক্তন বান্ধবী ব্লেয়ার (জামি জার্টজ) এর সঙ্গে সময় ব্যয় করার জন্য ক্রিসমাসের ছুটিতে বাড়ি ফেরা একজন কলেজ নবীন এবং তার বন্ধু 'জুলিয়ান' (রবার্ট ডাউনি জুনিয়র), যিনি একজন মাদকাসক্ত। চলচ্চিত্রটি লস অ্যাঞ্জেলেস এর ধনী, অবক্ষয়ী তারুণ্যের সংস্কৃতি কটাক্ষপাতকে তুলে ধরা হয়েছিল।
প্রতিদানহীন প্রেম
প্রতিদানহীন প্রেম বা একতরফা ভালোবাসা বা ব্যর্থ প্রেম (ইংরেজি: Unrequited Love বা One Sided Love অথবা Frustrated Love) হলো এমন এক ধরনের অনুরাগ যেটি স্পষ্টত দু'জন মানুষের মাঝে পারস্পরিক নয় অথবা যার প্রতি এই ধরনের প্রেমের অনুরক্তি থাকে, সে এই অনুরাগের বিষয়ে অবহিত নয় অথবা সজ্ঞানে সে এড়িয়ে চলে বা প্রত্যাখ্যান করে। ম্যারিয়াম ওয়েবস্টার অনলাইন অভিধান এই ধরনের প্রেমকে "পারস্পরিকবিহীন বা বিনিময়হীন" প্রেম হিসেবে অভিহিত করেছে। বাঙালি সমাজে 'একপক্ষ ভালোবাসা' শব্দটি একটি বহুল ব্যবহৃত শব্দ।